# data[].attributes.body
Forløbet kører som et projektforløb ud fra udvalgte boldspil/boldbasis-aktiviteter.

Opstart: Eleverne læser de to obligatoriske tekster omkring fairplay og de basale boldbasisfærdigheder, samt intro til et kaosspil (ultimate) og et slagspil (m-bold).

De to efterfølgende uger spiller hele klasserne de to spil.

Derefter arbejder eleverne i fire uger med at skabe et praksisprogram, hvor fokus vil være på de fire basale boldbasisfærdigheder: driblinger, afleveringer, modtagninger og afslutninger.

# data[].attributes.attachment_link.readable_text
Beskrivelse

M-bold ligner rundbold, men er en mere udviklet variation. Banen er formet som et 'M' af fem kegler. For at få point skal man løbe hele vejen rundt om de fem baser (kegler) i M'et.

Udeholdet har en spiller placeret ved hver base og en opgiver ved 'stop'. Udeholdet kan forhindre indeholdet i at nå rundt på banen ved at låse baserne. Baserne låses ved, at spilleren ved basen, modtager bolden og siger 'Lukket'. Udeholdet må spille bolden rundt, så længe de vil, efter at indeholdet har skudt bolden ud i marken. Udeholdet kan derfor lukke flere baser i samme runde. Man kan dog ikke kaste direkte
fra et højere basenummer til et lavere, fx fra base 5 til base 3 - uden at det højere basenummer låses op igen. For at kaste fra fx base 5 til base 3 skal man derfor kaste til en af de andre markspillere, som så må kaste bolden videre til base 3.

Det er opgiveren, der bestemmer, hvornår runden stoppes.

Man har kun ét forsøg til at ramme bolden med battet.

Man må 'snyde' og bevidst ramme ved siden af bolden.

Man dør, hvis man bliver grebet, men man dør ikke, hvis man løber på en 'griber'.

Der må max. være to af indeholdets spillere på samme base. Hvis en tredje spiller ankommer til basen, skal en eller begge spillere løbe videre - ellers dør den spiller, der kom først.

Når man dør, går man om bag rækken igen.

Man er inde, når man rører en base - ikke bare i spring.

Man dør, hvis man forlader basen, efter opgiveren har stoppet.

Holdene bytter, når der er tre døde, eller der ikke er flere til at slå bolden ud.

Variationer

Man kan spille uden bat, hvor deltagerne kaster bolden ud i marken.

Man kan lave regler om, at battet skal lægges roligt ned, når man har skudt. Hvis det kastes, dør man.

# data[].attributes.attachment_link.description
Beskrivelse M-bold ligner rundbold, men er en mere udviklet variation. Banen er formet som et 'M' af fem kegler. For at få point skal man løbe hele vejen rundt om de fem baser (kegler) i M'et. Udeholdet har en spiller placeret ved hver base og en opgiver ved 'stop'.

# data[].attributes.attachment_link.readable_text
Et bat, der rammer en bold. Der er noget urmenneske i os, som finder det spændende at ramme den lille runde ting med en kølle. Alle slagspil er udsprunget af den samme skabelon. Det gælder for fx baseball, cricket og rundbold.

# data[].attributes.attachment_link.description
Et bat, der rammer en bold. Der er noget urmenneske i os, som finder det spændende at ramme den lille runde ting med en kølle. Alle slagspil er alle udsprunget fra den samme skabelon. Det gælder for fx baseball, cricket eller rundbold.

# data[].attributes.attachment_link.description
Alle boldspil består af seks parametre, der på forskellige måder påvirker boldspils karaktér. Spilhjulet er en model bestående de af seks parametre, og skruer man på et af parametrene, vil spillet ændre sig.

# data[].attributes.body
1. Gennemgang af dagens program.
2. Gennemgang af forløbet boldbasis.
3. M-bold.
4. Pause.
5. Ultimate.
6. Spilhjulet.
7. Pause.